
Gan Edward Evans, Aberdar. 


| Mesur,— Greece & Troy. 


Troseddiad ein henafiaid 

A'n gyrodd yn fegeriaid 

Du oeraidd bechaduriaid 

A gwibiaid ddeiliaid ddwys, 
Er gofid a rhyw gerydd, 
Hynodol ddawn anedwydd, 

I flino 'r dyn aflonydd, 

Trwm gystydd beunydd bwys. 
O waith y sarph. oedd gyfrwys, 
Fe drowd y dyn yn gymwys, 

O baradwys wiwlwys wen; 
Tan wradwydd oer di-wrydi, 
A thrallod hynod heini; 

Am iddo brofi o ffrwyth y pren. 
Cadd fynd yn anffortunus; 

I weithio'r ddae'ren ddyrus, 

A byw yn boenus yn y byd; 
Wel dyna beth o ddial, 
Gwr Efa am yr afal, - 

Yn para'n ddyfal dreial drud, 


Ni fuasai rhaid arbenig, ì 
Erioed inebaredig, ^^. 
Na bwrw had llygredig, 

Mewn daear loerig las; 

Pe buasai'r dyn gwych ffortun, 

Yn cadw yn ddiderfyn, 

Iach amod i'r gorchymyn, 

Heb goelio'r gelyn cas; 

Ni fuasai rhaid i ddynion, 

Ymofyn gwisgoedd gwychion, 

I'w gwneud hwy'n dirion hoewon hardd; 

Po buasai'r dyn a wnelsid, 

A hyny dan boen bywyd, 
Yn peidio cwrddyd yn yr ardd; 

Canol-bren Eden odiaeth, 

A ddygodd lygredigaeth, “ 
A marwolaeth helaeth hynt, 

Gan noethni anian aethus, 

Plant Adda hen gamweddus, 

Ac Efa wallus gofus gynt. 

Trugaredd anfesurol, 

Da agwedd garedigol, 

Creawdwr mawr tragwyddol, 

Yn rhad i ddynolryw; 

Oedd gosod ffordd mor hyfryd, 

I wella'r clwy, a'r clefyd, 

Trwy dduwiol iawn addewid, * 
Ail fywyd eto i fyw; ' 
Gan roddi o'i fynwes fwyna,. 

I'n safio'r glan Fesiah, ya 
Hwn yw'r ail Adda, wiwdda wedd, 

Iawn borthant trwy aberthu, 

Ei gorph ar bren i'n prynu, 

Er pwrcasu, haeddu hedd, 

I bawb trwy ffydd grediniol, 

Da fwriad edifeiriol, î 

A. ddont yn hollol fuddiol DOD 
At Iesu pen tywysog, 

Tra gwrol oen trugarog, Ŵr 
Wel dyna'n serchog rywiog rodd, 


Mae doniau'r brynedigaeth, 
Wych darian iechydwriaeth, 

Da fuddiol etifeddiaeth, 
Rhagluniaeth odiaeth iawn, 
I bawb a gywir gredant, 
Eu camwedd os gadawant, 
Fe gaiff y rhai'n faddeuant, 
Dan warant llwyddiant llawn; 
Agorwyd drws gobeithiol, 
I bawb fo'n edifeiriol, 
Trwy Iesu rasol, oreu ryw, 
Cant fwrw eu pwys yn ffyddlon, 


_ Ar ddidwyll addewidion, 


Fel unig roddion doethion Duw, 
Und gadael ffyrdd gwyr-geimion, 
Sydd gynydd ddrwg amcanion, 

A phob arferion droíon dra, 

Er mwyn cael rhan dragywydd, 
O'r ddinas deg nis derfydd, 
Caersalem newydd ddedwydd dda, 





Pan byddo'r dyn yn ieuanc 
A'i fyd yn ddigon llawn, 
Does arno fawr ofalon 

Ond byw yn llawen iawn, 
A'i gnawd a'i waed yn berwi, 
Lle bynag byddo'n bod” 

Heb feddwl fawr na phrisio, 
Am ddim ag sydd i ddod. 


Er bod mewn cyflwr esmwyth, 
Heb ofal yn y byd 

Ma'i feddwl e'n aflonydd, 

Fel tona'r mor o hyd, 

Doos dim yn ddiffyg arno, 
Ond cael priodi'n glau; 

Rol hyny pob dedwyddwch, 
Yn ddifyr iawn i'r ddau. 


Ordeiniwyd glan briodas, 
Mewn urddas,hyn sydd wir, 
I'n cadw rhag godineb, 

Trwy fywyd parchus pur, 

A chynal llwyth o ddynion, 
Yn ddeiliaid hyn o fyd, 

A'u magu mewn gwir addysg, 
'Trwy dduwiol freiniol fryd. 


Fe ddylai'r mater yma, 
Gael cyflawn feddwl dyn, 

1 bwyso'r peth sy'n canlyn, 
Yn araf wrtho'i hun, 
Difaru'r ol priodi, 

Fel afal sur mewn saig, 

Fe gynal hyn ryw gynen, 

O hyd rhwng gwr â gwraig. 


Mae chwant y dyn ei hunan, 
A'i ffansi yn rhy ffol, 

Fo welir llu mewn gofid, 

Waith rhedeg ar ei ol, 

Os myni wir ddothineb; 

Rhaid ceisio'n ddwys gan Dduw 
Mae llygredd mawr yn perthyn, 
1 bawb o ddynolryw. 


DIWEDD 

